5.8.2022
MT
Il-Ġurnal Uffiċjali tal-Unjoni Ewropea
C 298/33
ANNESS 2
Eżempju ta’ perikli għas-saħħa u għall-ambjent u rotot ta’ esponiment Dan l-Anness jipprovdi eżempji ta’ perikli komuni u avvenimenti perikolużi, rotot ta’ esponiment u riċetturi li jistgħu jkunu preżenti f’sistema għall-użu mill-ġdid tal-ilma fit-tisqija agrikola.
Huwa jipprovdi wkoll lista ta’ kontroll biex tiġi evalwata l-applikabbiltà tad-direttivi u r-regolamenti elenkati fir-Regolament għal sistema speċifika tal-użu mill-ġdid tal-ilma.
Dawn l-elementi jintgħażlu mid-Direttivi u r-Regolamenti rilevanti tal-UE, u mill-istandards u l-linji gwida ppubblikati (jiġifieri ISO 20426 (2018) (1), ISO 16075-1 (2020) (2), il-Linji Gwida tad-WHO (2006) (3), il-Manwal tad-WHO dwar l-Ippjanar tas-Sikurezza tad-Drenaġġ (2016) (4), il-Linji Gwida Awstraljani (2006) (5)).
L-għan huwa li jiġu proposti eżempji li jgħinu fl-identifikazzjoni ta’ dawn l-elementi meħtieġa għall-iżvilupp ta’ valutazzjoni tar-riskju.
L-elementi rrapportati hawn huma biss eżempji: l-identifikazzjoni u l-valutazzjoni korretti tagħhom iridu jkunu bbażati fuq is-sistema speċifika tal-użu mill-ġdid tal-ilma.
Id-Direttivi u r-Regolamenti elenkati fil-punt 5 tal-Anness II tar-Regolament Tabella 2.1 Id-Direttiva u r-Regolamenti elenkati fil-punt 5 tal-Anness II u l-evalwazzjoni tal-applikazzjoni tagħhom fuq sistema tal-użu mill-ġdid tal-ilma
Direttiva/Regolament
Rekwiżiti skont l-Anness II, il-punt 5
Applikabbiltà
ID-DIRETTIVA 91/676/KEE DWAR IN-NITRATI dwar il-protezzjoni tal-ilma kontra t-tniġġis ikkawżat min-nitrati minn sorsi agrikoli.
Sabiex jitnaqqas u jiġi evitat it-tniġġis tal-ilma min-nitrati.
Jekk il-valutazzjoni tar-riskju tidentifika kwalunkwe ilma tal-wiċċ u ilma ta’ taħt l-art regolati skont din id-Direttiva (eż. identifikati bħala żona vulnerabbli għan-nitrati) u li potenzjalment ikunu esposti bl-użu mill-ġdid ta’ ilma reklamat għat-tisqija agrikola (eż. permezz ta’ ilma tax-xeba’ jew infiltrazzjoni, rispettivament).
ID-DIRETTIVA 2020/2184 DWAR L-ILMA TAX-XORB dwar il-kwalità tal-ilma maħsub għallkonsum mill-bniedem.
Sabiex jiġu ssodisfati r-rekwiżiti għal żoni protetti għall-ilma maħsub għallkonsum mill-bniedem, jiġifieri żoni protetti għallproduzzjoni tal-ilma tax-xorb (DWPAs).
Jekk il-valutazzjoni tar-riskju tidentifika l-ilma tal-wiċċ u l-ilma ta’ taħt l-art li huma kklassifikati bħala DWPAs u li potenzjalment ikunu esposti bl-użu ta’ ilma reklamat għat-tisqija agrikola (eż. permezz ta’ ilma tax-xeba’ jew infiltrazzjoni, rispettivament).
ID-DIRETTIVA QAFAS DWAR L-ILMA 2000/60/KE li tistabbilixxi qafas għal azzjoni Komunitarja fil-qasam tal-politika talilma.
Sabiex jintlaħqu l-objettivi ambjentali dwar l-ilma tal-wiċċ u l-ilma ta’ taħt l-art u l-istandards ta’ kwalità ambjentali għall-inkwinanti ta’ tħassib nazzjonali (inkwinanti speċifiċi għall-baċir tax-xmara) għall-ilma tal-wiċċ
Jekk il-valutazzjoni tar-riskju tidentifika riskji potenzjali għall-ilma tal-wiċċ u għall-ilma ta’ taħt l-art (eż. permezz ta’ ilma tax-xeba’ jew infiltrazzjoni, rispettivament) li għalihom ġie identifikat status kimiku (Status kimiku tajjeb talilma tal-wiċċ u Status kimiku tajjeb tal-ilma ta’ taħt l-art).
ID-DIRETTIVA 2006/118/KE DWAR L-ILMA TA’ TAĦT L-ART dwar il-protezzjoni tal-ilma ta’ taħt l-art kontra t-tniġġis u d-deterjorament
Sabiex jiġi evitat it-tniġġis talilma ta’ taħt l-art.
Jekk il-valutazzjoni tar-riskju tidentifika r-riżorsi tal-ilma ta’ taħt l-art regolati skont din id-Direttiva li potenzjalment ikunu esposti bl-użu ta’ ilma reklamat għat-tisqija agrikola.
(1) ISO 20426:2018.
Il-linji gwida għall-valutazzjoni u l-ġestjoni tar-riskju għas-saħħa għall-użu mill-ġdid tal-ilma mhux tajjeb għax-xorb.
(2) ISO 16075-1, 2020.
Il-linji gwida għall-użu tal-ilma mormi ttrattat għal proġetti ta’ tisqija.
Parti 1: il-bażi ta’ proġett ta’ użu mill-ġdid għat-tisqija.
(3) WHO, 2006.
Il-linji gwida tad-WHO dwar l-użu sikur tal-ilma mormi, tal-eskrementi u tal-ilma domestiku mormi mingħajr drenaġġ – Vol II: Ilma mormi fl-agrikoltura.
(4) WHO, 2016.
Ippjanar tas-sikurezza tad-drenaġġ: manwal għall-użu sikur u r-rimi tal-ilma mormi, l-ilma domestiku mormi mingħajr drenaġġ u l-eskrementi.
(5) NRMMC–EPHC–AHMC, 2006.
Linji gwida tal-Awstralja għar-riċiklaġġ tal-ilma: il-ġestjoni tar-riskji għas-saħħa u għall-ambjent (fażi 1).
Strateġija Nazzjonali għall-Ġestjoni tal-Kwalità tal-Ilma.